梅尧臣
花娘歌
花娘十二能歌舞，籍甚声名居乐府。
荏苒其间十四年，朝作行云暮行雨。
格夫气俊能动人，人能动之无几许。
前岁适从江国来，时因醼席相微语。
虽有幽情未得传，暗絅殷勤度寒暑。
去春送客出东城，丹中接膝已心倾。
自兹稍稍有期约，五月连航并钓行。
曲堤别蒲无人处，始笑鸳鸯浪得名。
尔後频逢殊嬿婉，各恨从来相见晚。
月下花前不暂离，暂离已抵银河远。
青鸟传音日几回，鸡鸣归去暮还来。
经秋度腊无纤失，爱极情专易得猜。
前时南圃寻芳奔，小忿小胜投袂起。
官私乘衅作威棱，督促食惶去闾里。
萧萧风雨满长溪，一舸翩然逐流水。
忽逢小史向城来，泣泪寄言心欲死。
愿郎日日致青云，妾已长甘在泥滓。
更悲恩竟不得终，世事难凭何若此。
郎闻兹语痛莫深，天地无穷恨无已。
我今为尔偶成章，便欲缄之托双鲤。